Diari Oficial de la Generalitat Valenciana


Sumari del DOGV 5966, del 03-03-2009 (2009/2476)

DECRET 35/2009, de 27 de febrer, del Consell, pel qual amplia l'Oferta d'Ocupació Pública de 2008, aprovada pel Decret 22/2008, de 7 de març.
---------------------------------------------------------------------------------------------------------------------------------------------

### Dades del document

Número de DOGV
:   5966

Data del DOGV
:   03-03-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/2476


Data del document
:   27-02-2009

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * oferta d'ocupació
    * administració regional
    * concurs administratiu

DECRET 35/2009, de 27 de febrer, del Consell, pel qual amplia l'Oferta d'Ocupació Pública de 2008, aprovada pel Decret 22/2008, de 7 de març. [2009/2476]  
El Decret 22/2008, de 7 de març, del Consell, va aprovar l'Oferta d'Ocupació Pública de 2008 per al personal de l'administració de la Generalitat, en compliment del que disposen els articles 22 del Text Refós de la Llei de la Funció Pública Valenciana, i 8 del II Conveni Col·lectiu per al Personal Laboral al Servici de la Generalitat, en relació amb l'article 70 de la Llei 7/2007, de 12 d'abril, de l'Estatut Bàsic de l'Empleat Públic, així com el que preveu l'article 32 de la Llei 15/2007, de 27 de desembre, de la Generalitat, de Pressupostos per a l'exercici 2008.  
Amb l'objecte de fomentar la carrera administrativa dels funcionaris públics al servici de l'administració de la Generalitat, la Mesa Sectorial de Funció Pública, en la reunió de 6 de març de 2008, sobre condicions de treball per al període 2008-2011, va acordar, entre altres qüestions, que es garantirà per al personal d'administració especial el procés de promoció interna específic previst en la disposició addicional quarta i en la disposició transitòria primera del Decret 33/1999, de 9 de març, del Consell. Així mateix, el personal laboral fix que exercisca funcions o llocs classificats com a propis del personal funcionari, sector administració especial, podran participar en els esmentats processos de promoció interna específics, tal com establix la disposició transitòria segona de la Llei 7/2007, de 12 d'abril, de l'Estatut Bàsic de l'Empleat Públic.  
La disposició addicional dotze del Text Refós de la Llei de la Funció Pública Valenciana, incorporada per l'article 49 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat, va crear el Cos Superior d'Interventors i Auditors de la Generalitat, i en l'apartat cinqué va establir la possibilitat que la Conselleria de Justícia i Administracions Públiques convocara, a través de la formula del concurs-oposició, un procés selectiu la finalitat del qual fóra la de permetre l'accés al Cos Superior d'Interventors i Auditors de la Generalitat d'aquells funcionaris de carrera del grup A de la Generalitat que complisquen els requisits fixats en l'esmentada disposició addicional dotze.  
La present ampliació de l'Oferta d'Ocupació Pública de 2008 suposa la inclusió d'altres 94 places sobre les previstes en l'oferta pública d'ocupació aprovada pel Decret 22/2008, de 7 de març, del Consell, cosa que significa un nou impuls a la promoció professional dels empleats públics.  
Per tot això, amb els informes favorables de l'Advocacia General de la Generalitat i de la Conselleria d'Economia, Hisenda i Ocupació, a proposta de la consellera de Justícia i Administracions Públiques i amb la deliberació prèvia del Consell, en la reunió del dia 27 de febrer de 2009,  
DECRETE  
Article 1. De l'ampliació de l'oferta  
De conformitat amb el que disposen els articles 22 del Text Refós de la Llei de la Funció Pública Valenciana, i 8 del II Conveni Col·lectiu per al Personal Laboral al Servici de la Generalitat, en relació amb l'article 70 de la Llei 7/2007, de 12 d'abril, de l'Estatut Bàsic de l'Empleat Públic, així com el que preveu l'article 32 de la Llei 15/2007, de 27 de desembre, de la Generalitat, de Pressupostos per a l'exercici 2008, s'aprova l'ampliació de l'Oferta d'Ocupació Pública, aprovada pel Decret 22/2008, de 7 de març, del Consell, a fi de donar cobertura als processos de promoció interna específics previstos en la disposició addicional quarta i en la disposició transitòria primera del Decret 33/1999, de 9 de març, del Consell, per al personal d'administració especial i el personal laboral fix que exercisca funcions o llocs classificats com a propis del personal funcionari, sector administració especial, així com l'accés al Cos Superior d'Interventors i Auditors de la Generalitat, previst en l'apartat cinqué de la disposició addicional dotze del Text Refós de la Llei de la Funció Pública Valenciana.  
Article 2. Contingut de l'ampliació de l'oferta  
La present ampliació de l'Oferta d'Ocupació Pública de 2008 conté 94 llocs de treball, que estan dotats pressupostàriament i inclosos en les relacions de llocs de treball i que es detallen en l'annex del present decret.  
Article 3. Convocatòries  
La Conselleria de Justícia i Administracions Públiques convocarà els processos selectius que requerisca l'execució de la present ampliació de l'Oferta d'Ocupació Pública de 2008, d'acord amb el que disposa la Llei 7/2007, de 12 d'abril, de l'Estatut Bàsic de l'Empleat Públic, en el Text Refós de la Llei de la Funció Pública Valenciana, en el Reglament de Selecció, Provisió de Llocs de Treball i Carrera Administrativa, aprovat pel Decret 33/1999, de 9 de març, del Consell, i la resta de disposicions que siguen d'aplicació.   
DISPOSICIONS FINALS  
Primera. Habilitació normativa  
La consellera de Justícia i Administracions Públiques queda facultada per a dictar totes les disposicions que requerisca el compliment i execució d'este decret.  
Segona. Entrada en vigor  
El present decret entrarà en vigor l'endemà de la seua publicació en el Diari Oficial de la Comunitat Valenciana.  
Valencia, 27 de febrer de 2009  
El president de la Generalitat,  
FRANCISCO CAMPS ORTIZ  
La consellera de Justícia i Administracions Públiques,  
PAULA SÁNCHEZ DE LEÓN GUARDIOLA  
ANNEX  
Llocs de treball inclosos en l'ampliació  
de l'Oferta d'Ocupació Pública de 2008  
SECTOR ADMINISTRACIÓ ESPECIAL  
1. Disposició addicional quarta del Decret 33/1999, de 7 de març, del Consell  
a) Del grup B al A   
Arquitecte 1  
Enginyer Agrònom 2  
Informàtic 2  
Psicòleg 1  
Llicenciat Ciències de l'Educació 1  
Llicenciat, enginyer o equivalent 37  
b) Del grup C al B  
Enginyer Tècnic Agrícola 2  
Arquitecte tècnic 1  
   
c) Del grup D al C  
BUP, Formació Professional II o equivalent 1  
   
Total disposició addicional quarta 48  
   
2. Disposició transitòria primera del Decret 33/1999, de 7 de març, del Consell  
   
a) Del grup B al A  
Enginyer Industrial/Enginyer Forestal/  
Llicenciat Ciències Biològiques/  
Llicenciat Químiques 1  
Llicenciat, enginyer o equivalent 2  
Informàtic grup A 6  
   
b) Del grup C al B  
Diplomat, enginyer tècnic o equivalent 24  
Informàtic grup B 6  
   
Total disposició transitòria primera 39  
   
   
3. Cos Superior d'Interventors   
i Auditors de la Generalitat 7  
   
Total ampliació oferta ocupació pública 94